นายกอังกฤษขอโทษ แฟนหงส์ หลังผลสอบพบเจ้าหน้าที่โยนความผิดกรณี ฮิลส์โบโร
นายกอังกฤษออกมาขอโทษในนาม รัฐบาล หลังผลสอบกรณี โศกนาฏกรรมฮิลส์โบโร กว่า 450000 หน้า ระบุเจ้าหน้าที่ตำรวจโยนความผิดให้แฟนบอล รวมถึงการช่วยชีวิตผู้ประสบเหตุช้าเกินไป ทำให้สูญเสียถึง 96 ศพเมื่อวันที่ 12 ก.ย. 55 ที่ผ่านมานายเดวิด คาเมรอน (David Cameron) นายกรัฐมนตรีอังกฤษ แถลงต่อสภาอังกฤษ เพื่อกล่าวขอโทษแฟนฟุตบอลทีมลิเวอร์พูลจากเหตุการณ์ โศกนาฏกรรมฮิลส์โบโร (Hillsborough disaster) เมื่อตั้งแต่วันที่ 15 เมษายน ค.ศ. 1989 ที่สนามฮิลส์โบโร ในเมืองเชฟฟิลด์ สนามกลางที่ใช้จัดการแข่งขันเอฟเอคัพ รอบรองชนะเลิศ ในปีนั้น ระหว่างทีม ลิเวอร์พูล กับ นอตติงแฮม ฟอเรตส์ ซึ่งเกิดเหตุการณ์แฟนบอลเบียดกันจนเสียชีวิตถึง 96 ศพคาเมรอน ได้แถลงกล่าวขอโทษที่ทางการไม่สามารถเปิดเผยความจริงของเหตุการณ์นี้มานานกว่า 20 ปี รวมถึงขอโทษต่อความผิดพลาดของเจ้าหน้าที่ในการช่วยเหลือผู้เสียชีวิตในเหตุการณ์ดังกล่าว ทั้งนี้รัฐบาลอังกฤษได้ตั้งคณะลูกขุนอิสระเพื่อพิจารณาหลักฐานทั้งหมดอีกครั้ง ก่อนจะยืนยันว่าเป็นความผิดพลาดของเจ้าหน้าที่ตำรวจ ที่ได้ให้แฟนบอลลิเวอร์พูลกว่า 2000 คน เข้าไปในสแตนด์ที่เต็มแล้ว จนเกิดเหตุการณ์เบียดเสียดกัน นอกจากนี้ยังมีแฟนบอลบางรายที่ได้รับบาดเจ็บ แต่ไม่ได้รับการรักษาเพื่อยื้อชีวิตไว้ เนื่องจากทีมกู้ภัยยุติการค้นหาผู้รอดชีวิต จนทำให้เกิดการสูญเสียชีวิตถึง 96 รายรายงานการสืบสวนโดย นี้มีความหนาถึง 450000 หน้า จากการรื้อฟื้นสอบสวนตลอดระยะเวลา 18 เดือนที่ผ่านมา ได้ถูกเปิดเผยต่อครอบครัวของผู้เสียชีวิต ซึ่งมีรายละเอียดสำคัญเรื่องที่เจ้าหน้าที่ตำรวจตั้งใจพยายามโยนความผิดให้แฟนบอลลิเวอร์พูล โดยอ้างว่า มีแฟนบอลหลายรายอยู่ในสภาพมึนเมา-ไม่มีตั๋ว รวมถึงมีแฟนบอลหลายรายเคยมีประวัติเคยก่ออาชญากรรมมาก่อนคาเมรอน กล่าว่าหลักฐานใหม่ที่เราได้นำเสนอในวันนี้ ทำให้ชัดเจนแล้วว่า ครอบครัวผู้เสียชีวิตต้องทนทุกข์กับสองความอยุติธรรม คือ 1.ความสูญเสียต่อเหตุการณ์ที่เกิดขึ้น และ 2.ความล้มเหลวของเจ้าหน้าที่รัฐ รวมถึงเรื่องถูกใส่ร้ายเรื่องการตายว่าแฟนบอลเหล่านั้นก่อเหตุอันนำไปสู่การเสียชีวิตเองในนามของรัฐบาล และประเทศของเรา ผมรู้สึกเสียใจอย่างสุดซึ้งต่อความอยุติธรรมดังกล่าวที่เกิดขึ้น และปล่อยให้สิ่งที่ไม่ถูกต้องเกิดขึ้นมาเป็นเวลานาน นายคาเมรอนกล่าวในถ้อยแถลงต่อสภาอนึ่งจากข้อมูลจากระบุว่า เหตุการณ์ฮิลส์โบโร เกิดขึ้นเมื่อวันเสาร์ที่ 15 เมษายน ค.ศ. 1989 (พ.ศ. 2532) เวลา 15.06 น. ระหว่างเกม เอฟเอ คัพ รอบรองชนะเลิศระหว่างทีม ลิเวอร์พูล กับ นอตติงแฮม ฟอเรสต์ ที่สนามฮิลส์โบโรของทีม เชฟฟีลด์เวนส์เดย์ เนื่องจากมีคนแออัดเข้ามาชมเกมมากเกินความจุจึงทำให้ อัฒจันทร์ ยืนได้พังลงมาและทำให้มีผู้เสียชีวิตถึง 96 คนซึ่งทั้งหมดเป็นแฟนบอลของลิเวอร์พูลและมีผู้ได้รับบาดเจ็บมากถึง 766 คนหลังจากนั้นทาง สมาคมฟุตบอลอังกฤษ จึงได้ออกกฎให้ทุกสโมสรรื้ออัฒจันทร์ยืนออกให้หมด และสร้างอัฒจันทร์แบบนั่งแทนทำให้ยุคอัฒจันทร์แบบยืนสิ้นสุดลงHillsborough disaster: David Cameron apologises for double injustice (guardian.co.uk Wednesday 12 September 2012) Hillsborough disaster: new inquest likely after damning report (guardian.co.uk Wednesday 12 September 2012) 
นายกอังกฤษออกมาขอโทษในนาม รัฐบาล หลังผลสอบกรณี โศกนาฏกรรมฮิลส์โบโร กว่า 450000 หน้า ระบุเจ้าหน้าที่ตำรวจโยนความผิดให้แฟนบอล รวมถึงการช่วยชีวิตผู้ประสบเหตุช้าเกินไป ทำให้สูญเสียถึง 96 ศพ เดวิด
ความรุนแรง,ฟุตบอล,ลิเวอร์พูล,อังกฤษ,โศกนาฏกรรมฮิลส์โบโร